news_article: SaiPa viihtyy Helsingissä
  Helsinki, 30. 1. (STT)
  Jääkiekon SM-liigan hännille veikkailuissa ennen kauden alkua tuomittu SaiPa viihtyy erinomaisesti Helsingissä. Lappeenrantalaisten kolmas vierailu pääkaupungissa tammikuussa tuotti jälleen voiton HIFK:sta. Viimeksi vieraat olivat parempia yhden maalin turvin, nyt lukemat merkittiin 1—4 (1—1, 0—3, 0—0). Jokereita vastaan SaiPan taipui niukasti maalilla lauantaina, joten molemmat helsinkiläiset joukkueet tietävät viimeistään nyt "idän jättiläisten" vaarallisuuden.
  SaiPan tuoreimman voiton sankariksi ja muutoinkin kamppailun näkyvämmäksi hahmoksi nousi puolustaja Mikko Myllykoski. Joukkueensa parhaaksi puolustajaksi usein nimetty varakapteeni Myllykoski sai tuntea ensimmäisessä erässä värikästä tulokaskautta pelaavan Jarkko Ruutun taklausvoiman. Ruutu karvasi alivoimatilanteessa rännikiekon perässä ollutta Myllykoskea ja taklasi tämän sekä pleksipalan kentältä.
  — Se oli nappiosuma. Mulla pysyi kädet alhaalla ja vaikka vauhtia riittikin, niin tuomio ihmetytti, Ruutu hämmästeli päätuomari Kari Niemisen viheltämää 5+20 minuuttista. Myllykoski oli täräyksen jäljiltä paikattavana tovin, mutta palasi kaukaloon erän lopussa turvaamaan Patrik Aronssonin ylivoimalla laukomaa 0—1-johtoa. HIFK pystyi vielä tasoittamaan viidellä neljää vastaan ennen erätaukoa, mutta Pertti Lehtosen osuman jälkeen kotijoukkueen paras terä katosi.
  Toisessa erässä kolme tikkiä otsaansa ja kaksi tikkiä huuleensa saanut Myllykoski seurasi helsinkiläisten tehotonta ylivoimapeliä jäähypenkiltä. Heti jäälle päästyään Myllykoski livahti yksin karkuun saatuaan HIFK:sta Espoon kautta Lappeenrantaan siirtyneeltä Tero Hämäläiseltä oivan syötön. Karkumatka päättyi hienoon ylänurkkalaukaukseen, jonka edessä maalivahti Jan Lundell oli voimaton. Tammikuun puolivälissä Myllykoski tekaisi myös ratkaisevan 1—2-voittomaalin, silloin täysosuma syntyi vain 13 sekuntia ennen päätössummeria.
  — Ehkä nämä Helsingin ottelut sytyttävät eri tavalla. Täällä on hyvä näyttää, mietti SaiPan vahvaa virettä nyt kahdessa ketjussa uurastanut Joel Salonen.
  Myös SaiPan valmentaja Heikki Mälkiä arvioi Salosen tavoin Myllykosken onnistumisen ratkaisseen paljon. HIFK tuhri mahdollisuutensa vaisuun ylivoimapelaamiseen ja SaiPa iski terävän onnistuneesti vastaiskuista. Maalivahti Jussi Markkanen lukeutui hänkin vahvoihin onnistujiin vieraiden joukkueessa. (STT)
  tomi
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19
events.event_type: game result penalty penalty penalty penalty goal penalty penalty goal penalty penalty goal goal goal penalty penalty penalty saves saves
events.home_team: HIFK
events.guest_team: SaiPa
events.score: 1–4 0–1 1–1 1–2 1–3 1–4
events.periods: 1–1 0–3 0–0
events.features: power play
events.features: power play
events.player: Mikko Myllykoski Juri Kuznetsov Ove Molin Jarkko Ruutu Patrik Aronsson Vesa Ruotsalainen Mikko Myllykoski Petri Lehtonen Patrik Aronsson Mikko Myllykoski Mikko Myllykoski Jonas Hemming Ari Santanen Antti Tuomenoksa Jukka Penttinen Olli Jokinen Jan Lundell Jussi Markkanen
events.assist: Tero Hämäläinen Matti Nevalainen
events.assist: Peter Ahola Olli Jokinen
events.assist: Tero Hämäläinen
events.assist: Ari Santanen Jussi Pekkala
events.assist: Jonas Hemming Riku Kallioniemi
events.team: guest home home home guest guest guest home guest guest guest guest guest guest guest home home guest
events.team_name: SaiPa HIFK HIFK HIFK SaiPa SaiPa SaiPa HIFK SaiPa SaiPa SaiPa SaiPa SaiPa SaiPa SaiPa HIFK HIFK SaiPa
events.time: 4.2 7.16 12.18 12.4 14.22 15.14 18.33 18.39 26.2 28.4 30.47 35.03 36.1 39.58 52.12 53.36
events.penalty_minutes: 2 2 2 5+20 2 2 2 2 2 2 2
events.saves: 24 29